**Midtveisevalueringen av 2531/4531 Musikk og medier, våren 2022**

Studentene er jevnt over godt fornøyde med emnet. Nesten alle svarer at de godt eller svært godt fornøyde med forelesningene, seminarene og pensum.

Det er enkelte forelesninger og seminarer som enkelte studenter har opplevde som noe uoversiktelige – og det er noe å jobbe videre med.

En tilbakemelding var tydeligere informasjon i forkant om hvilke deler av pensum og hvilke temaer som det vil fokuseres på i forelesningene – og det tas til etterretning fremover i semesteret.

Emneleders inntrykk er at hovedboka på pensum fungerer fint, og er inspirerende for de fleste av studentene selv om de er interesserte i ulike ting, og planlegger å skrive om forskjellige problemstillinger i sin kvalifiseringsoppgave.

Med tanke på videreutvikling av emnet, så bør det jobbes ytterligere med å få inn kvinnelige forelesere (det ble gjort forsøk denne gangen som ikke lyktes), samt også pensumforfattere.

Yngvar Kjus